**SADARBĪBAS LĪGUMS Nr. 2024/\_\_\_\_\_\_\_\_\_
par profesionālās ievirzes izglītības ieguvi**

|  |  |
| --- | --- |
| Jelgavā | 2024. gada \_\_\_\_\_. septembris |

**Jelgavas valstspilsētas pašvaldības profesionālās ievirzes un interešu izglītības iestāde "Jelgavas Mākslas skola",** reģistrācijas Nr. 90000074738, juridiskā adrese: Mazais ceļš 2, Jelgava, LV-3001, tās direktores Andas Stankevičas personā, kura rīkojas uz nolikumu pamata (turpmāk – Izglītības iestāde), no vienas puses, un

**Izglītojamā vecāks/aizbildnis** (*vārds, uzvārds*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Vecāks) no otras puses, kopā saukti Puses, bet katrs atsevišķi – Puse, noslēdz šādu līgumu (turpmāk – Līgums):

**1. LĪGUMA PRIEKŠMETS**

1.1. Līgums nosaka kārtību, kādā tiek īstenota Izglītojamā (*izglītojamā vārds uzvārds ģenitīvā*) **\_\_\_\_\_\_\_\_\_\_\_\_\_\_\_\_** (turpmāk – Izglītojamais), Izglītojamā personas kods\_\_\_\_\_\_\_\_\_\_\_\_\_\_\_\_\_\_\_, izglītošana profesionālās ievirzes izglītības programmā \_\_\_\_\_ V 211011 (turpmāk – Programma).

1.2. Attiecības starp Izglītības iestādi un Vecākiem par Izglītojamā izglītošanu nosaka Latvijas Republikas Izglītības likums, Profesionālās izglītības likums, Civillikums, Izglītības iestādes nolikums un iekšējie noteikumi, Jelgavas valstspilsētas pašvaldības (turpmāk – Pašvaldība) domes pieņemtie normatīvie akti un citi saistoši normatīvie akti.

**2. IZGLĪTĪBAS IESTĀDES PIENĀKUMI**

2.1. Nodrošināt Izglītojamā izglītošanu atbilstoši akreditētai Programmai un mācību plānam.

2.2. Nodrošināt Izglītojamā izglītošanu ar atbilstošas pedagoģiskās un profesionālās kvalifikācijas pedagogiem, kuri radoši un atbildīgi piedalās attiecīgu izglītības programmu īstenošanā, pastāvīgi pilnveido savu profesionālo meistarību, ievēro pedagogu profesionālās ētikas normas, bērnu tiesības, īsteno izglītības programmu sadarbībā ar Izglītojamā Vecāku.

2.3. Nodrošināt Programmas īstenošanai nepieciešamos apstākļus, telpu aprīkojumu, garantēt drošus un veselībai nekaitīgus mācību apstākļus.

2.4. Iepazīstināt Izglītojamo ar Izglītības iestādes iekšējās kārtības noteikumiem.

2.5 Veicināt Izglītojamā piedalīšanos Izglītības iestādes rīkotajos pasākumos un savlaicīgi informēt Vecāku par to norisi Izglītības iestādē.

2.6. Mērķtiecīgi un atbilstoši normatīvajos aktos paredzētajiem mērķiem izlietot piešķirtos valsts un pašvaldības finanšu līdzekļus, kā arī Vecāka līdzfinansējumu, kuras apmērs noteikts Pašvaldības saistošajos noteikumos par līdzfinansējuma maksu profesionālās ievirzes izglītības ieguvei un interešu izglītības programmas apguvei Pašvaldības profesionālās ievirzes un interešu izglītības iestādēs. Gadījumā, ja tas tiek mainīts – savlaicīgi informēt Vecāku, neveicot par to atsevišķus grozījumus Līgumā.

**3. IZGLĪTĪBAS IESTĀDES TIESĪBAS**

3.1. Iesaistīt Vecāku kopsadarbībā ar Izglītības iestādi Izglītojamā izglītošanā, uzņemoties līdzatbildību par Izglītības iestādes iekšējo noteikumu ievērošanu un izpildi.

3.2. Organizēt pasākumus ārpus nodarbībām, svētku un atpūtas dienās, brīvlaikos, par tiem informējot Vecākus.

3.3. Paturēt īpašumā Izglītojamā mācību procesā radītos vizuāli plastiskās mākslas darbus un tos lietot pēc saviem ieskatiem un vajadzības, Izglītības iestādes mācību procesa nodrošināšanai *(ja attiecināms)*.

3.4. Vienpusēji izbeigt Līgumu un atskaitīt Izglītojamo, ja Vecāks Līgumā noteiktajā kārtībā un termiņā mācību gada ietvaros vairāk nekā 2 (divus) mēnešus nav veicis līdzfinansējuma maksājumus par Programmas apguvi.

3.5. Prasīt zaudējumu atlīdzību no Izglītojamā Vecāka par Izglītības iestādei nodarītajiem materiālajiem zaudējumiem Izglītojamā vai Vecāka vainas dēļ.

**4. VECĀKA PIENĀKUMI**

4.1. Regulāri sekot Izglītojamā gaitām Izglītības iestādē, ierakstiem e-klasē.

4.2. Kopā ar Izglītojamo uzņemties atbildību un rūpēties, lai Izglītojamais ievērotu Izglītības iestādes iekšējo kārtību reglamentējošos normatīvos dokumentus un sabiedrībā pieņemtās morāles un ētikas normas.

4.3. Saskaņā ar Izglītības likuma 58. panta pirmās daļas 4. punktu, informēt Izglītības iestādes administrāciju par Izglītojamā veselības stāvokli un citiem apstākļiem, ja tiem var būt nozīme mācību procesā.

4.4. Savlaicīgi informēt Izglītības iestādi tās noteiktajā kārtībā par Izglītojamā nepiedalīšanos nodarbībās. Ja Izglītojamais nav apmeklējis nodarbības 1 mēnesi pēc kārtas vai vairāk, tad jāiesniedz prombūtni attaisnojošu dokumentu – ārsta izziņu.

4.5. Nodrošināt Izglītojamā izglītošanos, nodrošinot individuālos mācību piederumus un nepieciešamos apstākļus Programmas satura zināšanu, prasmju un iemaņu apguvei.

4.6. Nodrošināt Izglītojamā piedalīšanos Izglītības iestādes un ārpus tās rīkotajos koncertos, konkursos un festivālos/sacensībās u.c. pasākumos.

4.8. Piedalīties Izglītības iestādes vecāku sapulcēs.

4.9. Veikt līdzmaksājumu norādītajā apmērā un termiņā atbilstoši grāmatvedības izsniegtajam rēķinam.

4.10. Informēt ne vēlāk kā 3 (trīs) darba dienu laikā Izglītības iestādi, ja ir mainījušies apstākļi, kas bija par pamatu līdzfinansējuma atvieglojumu saņemšanai.

4.11. Deklarētās dzīvesvietas, e-pasta vai tālruņa numura maiņas gadījumā ne vēlāk kā 3 (trīs) darba dienu laikā rakstiski par to informēt Izglītības iestādi.

4.12. Līguma pārtraukšanas gadījumā:

4.12.1. nokārtot visas finansiālās saistības, veicot maksājumu par Izglītojamo par visu izglītības periodu līdz Līguma izbeigšanai un par pilnu tekošo mēnesi, kurā tiek izbeigts Līgums.

4.12.2. nodot Izglītības iestādei piederošās materiālās vērtības.

4.13. Atbilstoši Civillikumā noteiktā kārtībā, novērst materiālos zaudējumus, kas Izglītības iestādei nodarīti Izglītojamā vainas dēļ.

**5. VECĀKA TIESĪBAS**

5.1. Saņemt no Izglītības iestādes informāciju par Izglītojamā sekmēm, sasniegumiem un nodarbību apmeklējumiem.

5.2. Objektīvu apstākļu dēļ, pamatojoties uz rakstisku iesniegumu, lūgt Izglītības iestādei atskaitīt no Izglītības iestādes Izglītojamo jebkurā mācību perioda laikā, izbeidzot Līgumu. Līdzfinansējuma maksa šajā gadījumā ir maksājama par pilnu tekošo mācību semestri.

**6. LĪDZFINANSĒJUMA SAMAKSAS KĀRTĪBA**

6.1. Līdzfinansējuma apjoms, samaksas kārtība, atvieglojumu piemērošanas kārtība noteikta spēkā esošajos Pašvaldības saistošajos noteikumos par līdzfinansējuma maksu izglītības ieguvei Pašvaldības profesionālās ievirzes un interešu izglītības iestādēs.

6.2. Vecāks līdzfinansējuma maksu maksā saskaņā ar Izglītības iestādes rēķinu, kas par tekošo mēnesi, veicot bankas pārskaitījumu uz rēķinā norādīto norēķina termiņu.

6.3. Jelgavas izglītības pārvalde rēķinu par līdzfinansējumu sagatavo un nosūta elektroniski uz Vecāka Līguma 9. punktā norādīto e-pasta adresi līdz kārtējā mēneša beigām. Vecākam pienākums informēt Izglītības iestādi, ja līdz noteiktajam datumam nav saņēmis Izglītības iestādes izrakstīto rēķinu par līdzfinansējumu.

6.4. Veicot līdzfinansējumu, maksājuma mērķī papildus ir jānorāda rēķina numuru un Programmu.

6.5. Vecāka rekvizītos norādītās e-pasta adreses maiņas gadījumā Vecākam ir pienākums ne vēlāk kā 3 (trīs) darba dienu laikā rakstiski informēt Izglītības iestādi, pretējā gadījumā nosūtītais rēķins tiks uzskatīts par saņemtu.

6.6. Ja Vecāks neveic Līgumā paredzēto ikmēneša līdzfinansējuma maksājumu Līgumā noteiktajā termiņā, tad Izglītības iestāde Vecākam aprēķina līgumsodu 0,1% (desmitā daļa procenta) apmērā no kavētā maksājuma par katru kavējuma dienu, bet ne vairāk kā 10% no kopējās pamatparāda summas. Līgumsoda nomaksa neatbrīvo Vecāku no pārējo ar Līgumu uzņemto vai no tā izrietošo saistību izpildes.

**7. LĪGUMA DARBĪBAS TERMIŅŠ, TĀ GROZĪŠANAS UN IZBEIGŠANAS KĀRTĪBA**

7.1. Līgums stājas spēkā tā parakstīšanas brīdī un ir spēkā līdz Pušu saistību izpildei.

7.2. Līgums ir spēkā visu Programmas apguves laiku vai līdz dienai, kad Izglītojamais pabeidz Programmas apguvi un saņem Valsts izdotu dokumentu par to.

7.3. Šis Līgums var tikt grozīts vai papildināts pēc Pušu vienošanās rakstiskā formā. Jebkuri Līguma noteikumu grozījumi stājas spēkā tikai pēc tam, kad to ir parakstījušas abas Puses un tie kļūst par Līguma neatņemamu sastāvdaļu.

7.4. Līguma izbeigšana pirms termiņa pieļaujama, Pusēm savstarpēji vienojoties šajā Līgumā noteiktajā kārtībā.

**8. CITI NOTEIKUMI**

8.1. Personas datu apstrāde tiek veikta saskaņā ar Vispārīgās datu aizsardzības regulas (Eiropas Parlamenta un Padomes regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu [95/46/EK](http://eur-lex.europa.eu/eli/dir/1995/46/oj/?locale=LV) (turpmāk – Vispārīgā datu aizsardzības regula) noteikumiem un šī Līguma pamata.

8.2. Parakstot Līgumu, Vecāks apliecina, ka Līguma nosacījumi Vecākam ir saprotami un pieņemami.

8.3. Strīdi starp Izglītības iestādi un Vecāku izšķirami Pusēm vienojoties, bet, ja domstarpības un strīdus nevar atrisināt sarunu ceļā, tos izskata tiesā, Latvijas Republikas normatīvajos aktos noteiktajā kārtībā.

8.4. Visi jautājumi, kas nav atrunāti Līgumā, tiek risināti atbilstoši spēkā esošām tiesību normām.

**9. PUŠU REKVIZĪTI**

|  |  |  |
| --- | --- | --- |
| **Izglītības iestāde** |   | **Vecāks** |
| Iestāde: Jelgavas valstspilsētas pašvaldības profesionālās ievirzes un interešu izglītības iestāde "Jelgavas Mākslas skola" |   | Vārds: |
| Reģistrācijas Nr. 90000074738 |   | Uzvārds: |
| Adrese: Mazais ceļš 2, Jelgava, |   | Personas kods: |
| LV-3001 |   | Adrese: |
| E-pasts: makslas@izglitiba.jelgava.lv  |   | E-pasts: |
| Tālr.: 63080181, 63023768 |   | Tālr.: |
| Direktors: Anda Stankeviča |   |   |
|  |   |   |

 *Paraksts Paraksts*